A costumbre de minchar caragols ye antiga en Catalunya y Lenguadoc, dende a on que pasó t'atras zonas de Francia. En occitán bi ha unas quantas variants d'esta palabra d'orichen no guaire claro: cagaròl, cagarou (en provenzal), cagagot (en vivaro-alpín). Como resultau d'un cruce con os derivaus occitans d'o latín ESCARABEUS como escarabat ("escarabacho") apareixió a forma escargol, que fue amprada en francés como escargot por pareixiu con escarbot ("escarabacho"). L'occitanismo escargot substituyó a palabra francesa limaçon relacionada con l'aragonés limaco.